Nr. 21575/13.12.2024


REFERAT DE APROBARE

     Subsemnatul Dincă Florin Ionuț, primar al Orașului Boldești-Scăeni, supun spre analiza și aprobarea Consiliului Local ,,Proiectul de hotărâre privind   concesionarea fără licitaţie publică a unui teren în suprafață de 179 mp situat pe strada Sportivilor,  F.N.’’. 
In baza OUG nr. 57/2019 privind Codul Administrativ şi a Legii nr.50/1991 privind autorizarea executării lucrărilor de constructii, republicată și actualizată cu modificările și completările ulterioare,vă prezint următoarele:
Terenul supus concesionării este situat pe strada Sportivilor , F.N., are suprafața de 179 mp, nr. cadastral 28006 și aparține domeniului privat al orașului Boldești-Scăeni conform HCL nr. 95/26.06.2024, este lotul 1 de teren rezultat din dezmembrarea unui lot în suprafață de 405 mp, cu NC 27984.
Pentru acest teren a fost emis avizul Administrației Naționale a Rezervelor de Stat și Probleme Speciale nr. 3427 PS/22.10.2024;
Prin cererea înregistrată la Primăria orașului Boldești-Scăeni sub nr. 5453/ 3.04.2024, domnul Jingăroiu Ionuț Laurențiu solicită concesionarea unei suprafețe de aproximativ 200 mp situat în Tarlaua 29, parcela 1835/1, în vederea extinderii locuinței pe care o deține, situată pe numărul cadastral 24675.

Față de cele prezentate, propun următoarele:
- aprobarea  concesionării  fără licitaţie publică domnului Jingăroiu Ionuț Laurențiu, a  terenului  în  suprafață de 179 mp situat pe strada Sportivilor, F.N.’’ așa cum este prevăzut în Legea nr. 50/1991, art.15, lit  "e";
- concesionarea să se facă în condițiile prevăzute în Documentația de atribuire din Anexa nr.2, pe  durata a 49 de ani;
- împuternicirea primarului să semneze contractul de concesiune.

În speranța aprobării, vă mulțumesc anticipat!

                                                          PRIMAR,
                                            DINCĂ FLORIN IONUȚ





                        Consiliului Local al Orașului Boldești-Scăeni

